nang panahon ng opera italiana ay kakaunti nang mapasubo siya sa isang patayan dahil sa maling pagkahulog sa wikang kastila ng pangalan ng isang tenor; agadagad naglathala ang isang mainggitin at ipinalagay siyang walang namumuwangan, siya, ang una unang ulong nag iisip sa pilipinas! gaanong hirap ang sinapit niya sa pagsasanggalang! nangailangan siyang sumulat ng di lamang lalabing pitong palathala at sumangguni sa labing limang diksionario. at dahil sa mabuting pagkakaalaalang iyon, ang kaawaawang si ben zayb, ay lumalakad na lubhang maingat na ang inilalakad ay kamay, hindi namin sinabing paa, upang huwag gayahan si. camorra na may masamang ugaling ipintas kay ben zayb na paa ang ginagamit nito kung sumusulat. nakita mo na kiko? ang sabi ni camaroncocido ang kalahati ng taong iyan ay naparito dahil sa sinabi ng mga prayle na huwag pumarito; ang gayoy waring isang pahayag; at ang kalahati pa, sapagkat anila sa sarili ay: ipinagbabawal ng mga prayle? kung gayoy katutuhan marahil.